Aasiaat, 17. januari 2024

Pineqartoq: Aalisarnermut inatsisissamut tusarniutigineqartumut akissuteqaat

Aalisarnermut inatsisissaq tusarniutigineqartoq Aasianni GE-p immikkoortortaqarfiani siulersuisuinut ernumalersitsivoq.

Nunamut tulaassisussaatitaanermi piumasaqaatit qasukkarneqarnerisigut nunatsinni raajaleriffiit amerlavallaalernissaat aarleqqutigaarput. Tamatuma kingunerisaanik Aasianni raajaleriffiup matusinnaanera aarleqqutigaarput. Tamanna pissappat Aasiannut ajorluinnartumik kinguneqassaaq raajaleriffimmi illoqarfitsinni aningaasarsiornermi qitiusutut inissisimammat.

Raajaleriffiup illoqarfimmi suliffeqarfiit annersaanerata saniatigut suliffeqarfippassuit aalisarnermik isumalluuteqartuupput, angallatimmi inuttaminnik taarsiisariaqartarneranik, taquassarsiniartarnerinik iluarsarneqartarnerinillu Aasianni suliaqartartut eqqugaasussaammata.

Inatsisissatut siunnersuut isikkumisut isikkoqarluni akuerineqassappat suliffippassuit annaanneqarsinnaaneri aarleqqutigineqarpoq.

Aalisarnermut inatsisissap suliarineqarnerani tamakku isiginiarneqarnissaattaaq neriuutigaarput.

Najukkami siulersuisut sinnerlugit Søren Hansen

GE-mi najukkami siulittaasoq